Κοκτέιλ

Το κοκτέιλ είναι κατηγορία των μικτών ποτών, στην οποία κάθε είδος πρέπει να περιέχει τουλάχιστον ένα οινοπνευματώδες ποτό ως συστατικό.

Κατηγορίες 

Τα κοκτέιλ διακρίνονται σε επιμέρους υποκατηγορίες, ανάλογα με το ποτό που αποτελεί τη βάση τους:
 τζιν, 
 μπέρμπον, 
 ουίσκι,
 βότκα,
 μπράντυ ή κονιάκ, 
 ρούμι, 
 τεκίλα, 
 σάκε, 
 κρασί ή 
 μπύρα.

Mixers 

Για την παρασκευή κοκτέιλ χρησιμοποιούνται ευρέως τα εξής συνοδευτικά συστατικά (καλούνται mixers): κόλα, ανθρακούχο νερό, γρεναδίνη, ξινό μίγμα, τόνικ, βερμούτ, χυμός λεμονιού ή παντς. Ο πάγος αποτελεί προαιρετικό βασικό συστατικό σε ορισμένα κοκτέιλ.

Σερβίρισμα 

Τα κοκτέιλ, εκτός από απλά ποτά σε ένα ειδικό για την κάθε περίσταση ποτήρι, σερβίρονται επίσης ως φλεγόμενα, σφηνάκια (ελάχιστες ποσότητες σε πολύ μικρά ποτήρια). Προαιρετικά προσθέτονται σαν διακοσμητικά στοιχεία είτε φυσικά προϊόντα όπως φέτες από φρούτα (φέτα λεμόνι ή πορτοκάλι), είτε τεχνητά αντικείμενα όπως μικρές ομπρελίτσες.

Εργαλεία παρασκευής 
Τα κύρια εργαλεία παρασκευής κοκτέιλ είναι τo σέικερ (shaker), ένα μακρύ κουτάλι, που ονομάζεται barspoon, το Boston Shaker (ένα γυάλινο ποτήρι), και ένα μικρό ποτήρι, συνήθως σε σχήμα κλεψύδρας, για την μέτρηση ποσοτήτων, η λεγόμενη μεζούρα.